CELEX: 32016D0320
Language: lt
Date: 2016-03-03 00:00:00
Title: 2016 m. kovo 3 d. Komisijos įgyvendinimo sprendimas (ES) 2016/320, kuriuo iš dalies keičiamas Komisijos sprendimas 2004/842/EB dėl įgyvendinimo taisyklių, kuriomis remdamosi valstybės narės gali leisti teikti į rinką sėklas, priklausančias veislėms, dėl kurių buvo pateiktos paraiškos jas įtraukti į žemės ūkio augalų rūšių veislių ar daržovių rūšių veislių nacionalinį katalogą (pranešta dokumentu Nr. C(2016) 1221) (Tekstas svarbus EEE)

5.3.2016   
            
            
               LT
            
            
               Europos Sąjungos oficialusis leidinys
            
            
               L 60/88
            
         KOMISIJOS ĮGYVENDINIMO SPRENDIMAS (ES) 2016/320
   2016 m. kovo 3 d.
   kuriuo iš dalies keičiamas Komisijos sprendimas 2004/842/EB dėl įgyvendinimo taisyklių, kuriomis remdamosi valstybės narės gali leisti teikti į rinką sėklas, priklausančias veislėms, dėl kurių buvo pateiktos paraiškos jas įtraukti į žemės ūkio augalų rūšių veislių ar daržovių rūšių veislių nacionalinį katalogą
   
      
         (pranešta dokumentu Nr. C(2016) 1221)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 4a straipsnio 2 dalį,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (2), ypač į jos 4a straipsnio 2 dalį,
   atsižvelgdama į 2002 m. birželio 13 d. Tarybos direktyvą 2002/54/EB dėl prekybos runkelių sėkla (3), ypač į jo 6 straipsnio 2 dalį,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (4), ypač į jos 23 straipsnio 2 dalį,
   atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis (5), ypač į jos 6 straipsnio 2 dalį,
   atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (6), ypač į jos 6 straipsnio 2 dalį,
   kadangi:
   
               (1)
            
            
               Komisijos sprendimu 2004/842/EB (7) nustatytos taisyklės dėl sėklų, priklausančių veislėms, dėl kurių buvo pateiktos paraiškos jas įtraukti į žemės ūkio augalų rūšių veislių ar daržovių rūšių veislių nacionalinį katalogą, pakuočių oficialių etikečių;
            
         
               (2)
            
            
               pastaraisiais metais nustatyti keli apgaulingo oficialių etikečių naudojimo atvejai. Todėl oficialių etikečių saugumas turėtų būti pagerintas, atsižvelgiant į šiuo metu turimas technikos žinias ir siekiant užtikrinti, kad būtų išvengta tokių sukčiavimo atvejų. Šiuo požiūriu, siekiant suteikti galimybę kompetentingoms institucijoms geriau registruoti ir kontroliuoti veiklos vykdytojų atliekamą atskirų etikečių spausdinimą, platinimą ir naudojimą ir atsekti sėklos partijas, oficialių etikečių saugumas turėtų būti pagerintas įrašant oficialiai suteiktą serijos numerį tose oficialiose etiketėse;
            
         
               (3)
            
            
               Šis sprendimas ir Komisijos įgyvendinimo direktyva (ES) 2016/317 (8) turėtų būti pradėti taikyti nuo tos pačios datos, siekiant užtikrinti vienodas sąlygas visiems atitinkamų etikečių naudotojams. Todėl šis sprendimas turėtų būti taikomas nuo 2017 m. balandžio 1 d.;
            
         
               (4)
            
            
               todėl Sprendimas 2004/842/EB turėtų būti atitinkamai iš dalies pakeistas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/842/EB pakeitimai
   Sprendimo 2004/842/EB 9 straipsnio 2 dalyje įterpiamas šis aa punktas:
   
      
                  „aa)
               
               
                  oficialiai suteiktas serijos numeris;“.
               
            
   2 straipsnis
   Adresatai
   Šis sprendimas skirtas valstybėms narėms.
   3 straipsnis
   Taikymo data
   Šis sprendimas taikomas nuo 2017 m. balandžio 1 d.
   
      Priimta Briuselyje 2016 m. kovo 3 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL 125, 1966 7 11, p. 2298/66.
   
      (2)  OL 125, 1966 7 11, p. 2309/66.
   
      (3)  OL L 193, 2002 7 20, p. 12.
   
      (4)  OL L 193, 2002 7 20, p. 33.
   
      (5)  OL L 193, 2002 7 20, p. 60.
   
      (6)  OL L 193, 2002 7 20, p. 74.
   
      (7)  2004 m. gruodžio 1 d. Komisijos sprendimas 2004/842/EB dėl įgyvendinimo taisyklių, kuriomis remdamosi valstybės narės gali leisti teikti į rinką sėklas, priklausančias veislėms, dėl kurių buvo pateiktos paraiškos jas įtraukti į žemės ūkio augalų rūšių veislių ar daržovių rūšių veislių nacionalinį katalogą (OL L 362, 2004 12 9, p. 21).
   
      (8)  2016 m. kovo 3 d. Komisijos įgyvendinimo direktyva (ES) 2016/317, kuria iš dalies keičiamos Tarybos direktyvos 66/401/EEB, 66/402/EEB, 2002/54/EB, 2002/55/EB, 2002/56/EB ir 2002/57/EB dėl sėklų pakuočių oficialių etikečių (žr. šio Oficialiojo leidinio p. 72).